hotchpotch/miracl-hf-unified huggingface dataset:
নোবেল পুরস্কার বিজয়ী নারীদের তালিকা
নোবেল পুরস্কার বিজয়ী নারীদের তালিকায় () এ পর্যন্ত বিশ্বের ৫১ জন (৫২বার) নারী স্ব-স্ব ক্ষেত্রে অবদান রাখায় নোবেল পুরস্কার লাভ করেছেন; যেখানে পুরুষদের নোবেল পুরস্কার প্রাপ্তির সংখ্যা ৮০৭ জন।
৩. ২০১৮- ডোনা দিও স্ট্রিকল্যান্ড (কানাডা)-তিনি লেজার রশ্মির বিজ্ঞানের ক্ষেত্রে অগ্রণী "চাপার্ড পালস এমপ্লিফিকেশন" এর উন্নয়ন ঘটানোর জন্য জেরার মুরুর সাথে যুগ্মভাবে নোবেল অর্জন করেন।
অক্ষ (জীববিজ্ঞান)
জীববিজ্ঞানে অক্ষ বলতে একটি নির্দিষ্ট ধারক বা দণ্ডকে বোঝায়। প্রাণীবিজ্ঞানের চেয়ে উদ্ভিদবিজ্ঞানে অক্ষ শব্দটি বেশি ব্যবহৃত হয়।
মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে।
উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়।। আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত।
ডাকটিকিট
ডাকটিকিট একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো।
ডাকটিকিট গুলো সাধারনত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারনত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে।
বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন।
১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়।
পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারনে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে।স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০রূপী, ২.০০রূপী, ৩.০০রূপী, ৫.০০রূপী, ১০.০০রূপীর। এই ডাকটিকিট গুলোর নকশা প্রনয়ন করেন বিমান মল্লিক।
পক্ষী উড্ডয়নের উৎপত্তি
প্রাচীনকাল থেকেই পাখির উড্ডয়নের কলাকৌশল ও তার উৎপত্তি নিয়ে অনুসন্ধান চলে আসছে। আনুমানিক খ্রিস্টপূর্ব ৩৫০ অব্দে অ্যারিস্টটল সহ কয়েকজন দার্শনিক পাখির উড্ডয়নের গতিপ্রকৃতি ও কলাকৌশল উদ্ঘাটনের চেষ্টা করেন। পাখিকে কখনও কখনও পালকযুক্ত সরীসৃপ বলা হয়। তবে সরীসৃপের আঁশ থেকে কিভাবে পালকের উদ্ভব ঘটেছে সে সম্পর্কে এখনও নির্ভরযোগ্য কিছু জানা যায় না। আঁশ ও পালকের মধ্যবর্তী গঠন উটপাখি ও মুরগির পায়ে উপস্থিত আছে। ১৫০ বছর পূর্বে বর্তমান পাখিদের পূর্বপুরুষ "আর্কিওপ্টেরিক্স"-এর জীবাশ্ম আবিষ্কারের পরও পাখিদের উড্ডয়ন-কৌশলের উৎপত্তি নিয়ে এখনও বিতর্ক চলছে। "আর্কিওপ্টেরিক্স"-এর পূর্বপুরুষ বা তার নিজের পক্ষে কিভাবে উড্ডয়ন সম্ভব হয়েছিল তা এখনও জানা যায় নি। সম্ভবত এর পূর্বপুরুষ অধিক সক্রিয় ও উষ্ণ রক্তের অধিকারী ছিল। আঁশ থেকে পালকের সৃষ্টি হয়েছিল প্রাথমিকভাবে দেহের তাপমাত্রা সংরক্ষণের জন্য। পরবর্তীতে পালক অগ্রপদে বড় হতে থাকে এবং দ্রুত দৌড়ানোর সময় ভারসাম্য রক্ষা করত। এছাড়া লেজ ডাল থেকে ডালে ঝাঁপ দেওয়ার সময় হ্রাসপ্রাপ্ত হয়েছিল।
উড্ডয়ন-কৌশলের উৎপত্তি সম্পর্কে তিনটি প্রধান মতবাদ পাওয়া যায়। পাউন্সিং প্রোঅ্যাভিস মতবাদ, কার্সোরিয়াল মতবাদ এবং আর্বোরিয়াল মতবাদ।
পাউন্সিং প্রোঅ্যাভিস মতবাদ সর্বপ্রথম ১৯৯৯ সালে গার্নার, টেইলর ও টমাস প্রদান করেন। তাদের মতে, পাখিরা আসলে শিকারী প্রাণী থেকে উদ্ভূত হয়েছে যারা উঁচু স্থান থেকে অ্যাম্বুশ করে শিকার করত। এ সময় তারা তাদের সামনের দুই উপাঙ্গ ব্যবহার করত শিকার আকড়ে ধরার কাজে। প্রথম দিকে তারা শিকারকে টেনে নিয়ে যেত। পরে শিকার বহন করে নিয়ে যেত। শিকার ধরার সময় যে সময়টুকু এরা শূণ্যে ভেসে থাকত, সে সময় তাদের সামনের উপাঙ্গের গতি-প্রকৃতি ও গঠনের ব্যাপক পরিবর্তন সাধিত হয়। শিকার বহন করার করার জন্য তখন তারা পেছনের উপাঙ্গ ব্যবহার করা শুরু করে এবং সামনের উপাঙ্গ একসময় ডানা বা ডানার মত অঙ্গে রূপান্তরিত হয়।
কার্সোরিয়াল মতবাদ স্যামুয়েল ওয়েন্ডেল উইলিস্টন ১৮৭৯ সালে কার্সোরিয়াল মতবাদ প্রদান করেন এবং পরবর্তীতে ব্যারন নপক্সা মতবাদটির উন্নয়ন ঘটান। এ মতবাদ অনুসারে ভূমিতে দ্রুত দৌড়ানোর ফলে পাখির উড্ডয়নের উৎপত্তি ঘটেছে। পাখির পূর্বপুরুষ দীর্ঘ লেজযুক্ত দৌড়বাজ দ্বিপদী প্রাণী ছিল। এরা দ্রুত দৌড়াতে পারত এবং শক্তিশালী পশ্চাদপদের ওপর ভর দিয়ে লাফ দিতে পারত। এরা বাতাসের মধ্যে অগ্রপদ বিস্তৃত করতে পারত। আধুনিক অনেক পাখি ওড়ার আগে জোরে দৌড়ায়। বর্তমান পাখিদের মধ্যে উটপাখি অনেক জোরে দৌড়াতে পারে। ক্রমে ক্রমে এদের অগ্রপদ বড় হয়, আঁশ বড় হয় এবং তা পালকে পরিণত হয়। সবশেষে অগ্রপদ ডানায় রূপান্তরিত হয়।
আর্বোরিয়াল মতবাদের মূল প্রবক্তা ওথনিল চার্লস মার্শ। ১৮৮০ সালে তিনি মতবাদটি প্রদান করেন। এ মতবাদে বলা হয়েছে, পাখির পূর্বপুরুষ বৃক্ষবাসী প্রাণী ছিল। তারা গাছে চড়ত এবং সেখান থেকে গ্লাইড করে মাটিতে নামত বা অন্য গাছে যেত। এ ব্যবস্থা বর্তমানকালের উড়ুক্কু কাঠবিড়ালীর মধ্যে দেখা যায়। অসবোর্নের মতে, বৃক্ষবাসী গ্লাইড করার ক্ষমতাযুক্ত পাখির পূর্বপুরুষ চতুষ্পদী প্যারাস্যুটযুক্ত প্রাণী ছিল। আবার বীবির মতবাদ অনুসারে আদি পাখির সকল পায়ে পশ্চাদমুখী পালক ছিল। এ ধরনের পাখি গাছ বা উঁচু জায়গা থেকে কিছুটা দূরত্বে বাতাসের মধ্যে দিয়ে গ্লাইড করতে বা উড়ে যেতে সক্ষম ছিল। সময়ের ব্যবধানে অগ্রপদ ক্রমশ বড় হয় এবং ডানাতে পরিণত হয়। যা প্রাণীকে উড়বার সময় ভর রক্ষা করতে সহায়তা করত। পশ্চাদপদের পালকের প্রয়োজনীয়তা কমে যায়, ফলে তা অদৃশ্য হয় এবং আধুনিক পাখির মত লেজ খাটো হয়। গাছে চড়া এবং গ্লাইড করার ফলে পাখিতে উড়ার ক্ষমতা সৃষ্টি হয়েছে।
বিশ্ব মান দিবস
বিশ্ব মান দিবস প্রতি বছর ১৪ অক্টোবর তারিখে আন্তর্জাতিকভাবে উদযাপিত একটি দিবস। পণ্য-সেবা প্রভৃতির মান উন্নয়নের লক্ষ্যে বিশ্বব্যাপী কর্মরত বিভিন্ন স্বেচ্ছাসেবী প্রতিষ্ঠানের অবদানের প্রতি সম্মান জানানোর জন্যই এই দিনটির অবতারনা। এই দিনটি মূলতঃ পণ্য-সেবা প্রভৃতির মান উন্নয়ন ও বজায় রাখার প্রতি কর্তৃপক্ষ, উদ্যোক্তা এবং ভোক্তাদের সচেতন করার উদ্দেশ্যেই পালন করা হয়।
১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়।
কেশরাজ
কেশরাজ (; বৈজ্ঞানিক নাম: "Dicrurus hottentottus") বা কেশরী ফিঙে ডিক্রুরিডাই পরিবারভূক্ত এক প্রকার এশীয় পাখি। কেশরাজের বৈজ্ঞানিক নামের অর্থ "হটেনটট চেরালেজ" (গ্রিক: "dikros" = চেরা, "-ouros" = লেজের; লাতিন: "hottentottus" = হটেনটটের, নামিবিয়ার যাযাবর আদিবাসী)। আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। এর চেহারা প্রায় ফিঙের মতো হলেও আসলে তা নয়। পূর্বে এ প্রজাতির পাখিটিকে "ডিক্রুরাস" "ব্র্যাকটিটাস" প্রজাতির একটি উপপ্রজাতি হিসেবে বিবেচনা করা হতো। কিছু প্রতিষ্ঠান সুমাত্রান ফিঙে ("D. sumatranus")-কে এর উপপ্রজাতি হিসেবে আখ্যায়িত করে থাকেন।
বাংলাদেশ, ভারত, মায়ানমার, নেপাল, ভুটান, থাইল্যান্ড থেকে শুরু করে সমগ্র ইন্দোচীন, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, ব্রুনাই প্রভৃতি দেশে এদের প্রধান আবাসস্থল। দক্ষিণ কোরিয়ায় এরা অনিয়মিত। ছোট ছোট দূরত্বে এরা উড়ে বেড়ায়। তবে আওয়াজ খুবই তীক্ষ্ণ প্রকৃতির। বাজ, চিল ইত্যাদি শিকারী পাখিকে দেখামাত্র উল্টো তাড়া করে। মাদাগাস্কার থেকে ড্রোঙ্গো নামটি এসেছে। অস্ট্রেলিয়ার পূর্ব উপকূল থেকে এ পাখির নামকরণ হয়েছে যা বোকাটে, নির্বোধ ব্যক্তিকে ঘায়েল করার ক্ষেত্রে ব্যবহার করা হয়।
কেশরাজের দৈর্ঘ্য গড়পড়তা ৩২-৩৩ সেন্টিমিটার। দেহে আবৃত পালকের সবটুকু অংশই ঘন কুচকুচে কালো। লেজের শেষাংশ একটু মোড়ানো। মাথায় ক'গাছি কালো কেশাকৃতির পালক আছে যা প্রায় ৬ সেন্টিমিটার লম্বা ও শরীরের অন্যান্য অংশের পালকের চেয়ে বেশ শক্ত।
স্ত্রীজাতীয় কেশরাজ পুরুষ পাখিটির মতোই দেখতে। মার্চ থেকে জুন মাস পর্যন্ত সময়কাল এদের প্রজনন ঋতু। গোলাকৃতি বাসায় গাছের ছাল, বাকল, লতা-পাতা ব্যবহার করে তৈরী করে। ৩ থেকে ৪টি ডিম পাড়ে। ডিমগুলো ১৫-১৭ দিন পর ফোটে।
মূলতঃ পোকামাকড় খেয়েই এরা জীবনধারণ করে। এছাড়াও, ফুলের মধু, খেজুরের রস পান করতেও এদেরকে দেখা যায়। নদী, পুকুরে ছোঁ মেরে জলপানের মাধ্যমে তৃষ্ণা নিবারণ করে।
বিজিত লাল দাস
বিজিত লাল দাস (১৯৩৮ - ৮ অক্টোবর ২০১২) বাংলাদেশের একজন অন্যতম সঙ্গীত গবেষক, সুরকার ও শিল্পী। তিনি ছিলেন মহান মুক্তিযুদ্ধের একজন সংগঠক এবং স্বাধীন বাংলা বেতার কেন্দ্রের অন্যতম সুর শিল্পী। বিভাগীয় শহর সিলেটেই তিনি আজীবন বসবাস করেছেন এবং সঙ্গীত চর্চা করেছেন।
১৯৩৮ সালে বিজিত লাল দাস জন্মগ্রহণ করেন।
তিনি ১৯৪৬ সালে শিলং-এ বিদ্যালয়ে ভর্তি হন। মাত্র ৭ বছর বয়সে তাঁর সঙ্গীত-এ হাতেখড়ি হয় ওস্তাদ সুর সাগর প্রাণ দাসের নিকটে। তিনি ওস্তাদ ফুল মোহাম্মদের নিকটে উচ্চাঙ্গ সঙ্গীতের তালিম নেন।
বিজিত লাল দাস ১৯৬২ সালে পাকিস্তান রেডিও-তে হাসন রাজার গান গেয়ে তার সঙ্গীত শিল্পী জীবনের সূচনা করেন। ১৯৭১ সালে মহান মুক্তিযুদ্ধের সময় তিনি সঙ্গীত শিল্পীদের একজন হিসেবে স্বাধীন বাংলা বেতার কেন্দ্রে যোগদান করেন ও সেখানে লোকসঙ্গীত পরিবেশন করেন নিয়মিতভাবে। ১৯৮১ সালে তার কনিষ্ঠ পুত্র নিলম মাত্র ৪ বছর বয়সে মৃত্যুবরণ করে এবং তাতে তিনি যথেষ্ট ভেঙ্গে পড়েন। পরবর্তী সময়ে তিনি তার এই পুত্রের নামানুসারে "নিলম সঙ্গীত একাডেমী" নামে একটি সংগঠন প্রতিষ্ঠা করেন।
সিলেটের একজন বাসিন্দা হিসেবে সিলেটের প্রতি এবং সিলেটি ভাষা ও সঙ্গীতের প্রতি তাঁর ছিল অপার টান। তাই তিনি বহু সিলেটি গান রচনা করেছেন। এছাড়া বিজিত লাল দাস লোকসঙ্গীত, বিশেষ করে সিলেটি লোকসঙ্গীত নিয়ে বিস্তর গবেষণা করেছেন এবং তাঁর এই গবেষণার ফল হিসেবে তিনি "সুরমাপারের গান" নামক একটি গ্রন্থ রচনা করেন।
২০১২ সালে ৮ অক্টোবর তারিখ ভোর পাঁচটায় ঢাকার একটি হাসপাতালে এই সঙ্গীতগুরু ৭৪ বছর বয়সে শেষ নিঃশ্বাস ত্যাগ করেন।
ঝুঁটি (শারীরস্থান)
শারীরবিদ্যার দিক থেকে ঝুঁটি বলতে পাখির মাথার চাঁদি ও কপালে এক বিশেষ মাংসল অভিক্ষেপকে বোঝায়। মূলত গ্যালিফর্মিস বর্গভুক্ত পাখি, অর্থাৎ গৃহপালিত মোরগ-মুরগি, মথুরা ও টার্কিদের দেহে এ বৈশিষ্ট্যটি লক্ষ্য করা যায়। স্ত্রী পাখিদের তুলনায় পুরুষ পাখিদের দেহে ঝুঁটি আকারে বড় ও দৃষ্টিনন্দন হয়। এ বর্গের পাখিদের স্ত্রী ও পুরুষ পার্থক্য করতে ঝুঁটি ব্যবহৃত হয়।
গৃহপালিত মোরগ-মুরগির বেলায় ঝুঁটির রঙ লাল হয়। অন্যান্য পাখির ক্ষেত্রে এর বর্ণ লাল থেকে ধূসর, নীল এমনকি হলুদও হতে পারে। টার্কিদের ঝুঁটি উজ্জ্বল লাল থেকে গাঢ় নীল পর্যন্ত হয়। ঝুঁটি দেখে পাখির শারীরিক সুস্থতা ও প্রজনন ক্ষমতা আঁচ করা যায়। বৈজ্ঞানিক গবেষণায় দেখা গেছে যে মুরগির ঝুঁটির দৈর্ঘ্য বড়, তা বেশি ডিম দেয়। এছাড়া বিভিন্ন রান্নায়ও ঝুঁটি ব্যবহার করা হয়।
পাঞ্জাব বিশ্ববিদ্যালয়
পাঞ্জাব বিশ্ববিদ্যালয় (ইংরেজী:University of the Punjab; পাঞ্জাবী, উর্দু: جامعہ پنجاب) পাকিস্তানের পাঞ্জাব প্রদেশের রাজধানী লাহোর শহরে অবস্থিত। এটি পাকিস্তানের সবচেয়ে পুরানো বিশ্ববিদ্যালয় যা ১৮৮২ সালে প্রতিষ্ঠিত হয়।
ভারতীয় উপমহাদেশে ব্রিটিশ ঔপনিবেশিক কর্তৃপক্ষ কর্তৃক প্রতিষ্ঠিত চতুর্থ বিশ্ববিদ্যালয় এটি যা ১৮৮২ সালে সিমলায় অনুষ্টিত একটি চুক্তির ফলে প্রতিষ্ঠা লাভ করে।
এই বিশ্ববিদ্যালয়টির বেশ কয়েকটি ক্যাম্পাস রয়েছে পুরো পাকিস্তান জুড়ে:
পাঞ্জাব বিশ্ববিদ্যালয় হতে অসংখ্য বিখ্যাত শিক্ষার্থী উচ্চ শিক্ষা সমাপান্তে দেশে-বিদেশে নান ক্ষেত্রে অবদান রাখছে। এই প্রতিষ্ঠানের দুজন শিক্ষার্থী পরবর্তীকালে নোবেল পুরস্কার জয় করেছেন; তারা হলেন: হর গোবিন্দ খোরানা এবং আব্দুস সালাম। এছাড়াও এখানকার অন্যান্য বিখ্যাত মিক্ষার্থীর মধ্যে রয়েছেন: ইউসুফ রাজা গিলানী, জাভেদ হাশমী, হামিদ মীর, চৌধুরী রহমত আলী প্রমুখ।
আবদুল আউয়াল মিন্টু
আবদুল আউয়াল মিন্টু (জন্ম: ২২ ফেব্রুয়ারি, ১৯৪৯) বাংলাদেশী ব্যবসায়ী। তিনি এফবিসিসিআইয়ের এর সাবেক প্রেসিডেন্ট এবং একজন রাজনীতিবিদ।
আবদুল আউয়াল মিন্টু ১৯৪৯ সালের ২২ ফেব্রুয়ারি ফেনী জেলার দাগনভূঁইয়া উপজেলার আলাইয়াপুর গ্রামে জন্মগ্রহণ করেন। তাঁর পিতা হাজী শফীউল্ল্যাহ একজন বিশিষ্ট সমাজ সেবক ছিলেন।
আবদুল আউয়াল মিন্টু ফেনী সরকারি পাইলট উচ্চ বিদ্যালয় থেকে ১৯৬৪ সালে এসএসসি ও কুমিল্লা ভিক্টোরিয়া কলেজ থেকে ১৯৬৬ সালে এইচএসসি পাস করেন। মার্কেন্টাইল মেরিন একাডেমি চট্টগ্রাম থেকে ১৯৬৮ সালে ডিপ্লোমা করেন নৌ বিজ্ঞানে। নিউইয়র্ক স্টেট ইউনিভার্সিটি থেকে ১৯৭৩ সালে মেরিন ট্রান্সপোর্টেশন বিজ্ঞান বিএসসি ডিগ্রী ও ১৯৭৭ সালে এমএসসি ডিগ্রী অর্জন করেন।
তিনি ন্যাশনাল ব্যাংক লিঃ ও জেনারেল লাইফ ইন্সুরেন্স এর ডাইরেক্টর। মাল্টিমোড গ্রুপের প্রধান নির্বাহী কর্মকর্তা। আব্দুল আওয়াল মিন্টু আওয়ামী লীগের রাজনীতির সাথে যুক্ত ছিলেন। পরে বাংলাদেশ জাতীয়তাবাদী দলের সাথে যুক্ত হন এবং দলটির চেয়ারপার্সন বেগম খালেদা জিয়ার উপদেষ্টা মনোনীত হন। ২০১৪ সালের ৫ই জানুয়ারির বাংলাদেশের সাধারণ নির্বাচনের পুর্বে গ্রেপ্তার হন এবং জামিন পেয়ে ঢাকা মহানগর বিএনপির সিনিয়র যুগ্ন আহবায়ক মনোনীত হন।
রামপুর বয়েজ ক্লাব, ফেনী
রামপুর বয়েজ ক্লাব, ফেনী বাংলাদেশের একটি ফুটবল ক্লাব। বতর্মান গ্রামীনফোন ফেডারেশন কাপ, ২০১২ অংশ গ্রহণকারী দল গুলোর মধ্যে ফেনী জেলার একটি দল।
ফেনী ভিত্তিক এই ক্লাবটি গঠিত হয় ১৯৭৮ সালে। রামপুর বয়েজ ক্লাবের মূল উদ্যোক্তা ফেনী জেলা ক্রীড়া সংস্থার সাধারণ সম্পাদক আমির হোসেন বাহার। ১৯৭৮ সালে যাত্রা করা ক্লাবটির প্রতিষ্ঠাতা সাধারণ সম্পাদক এখনো তিনিই।
১৯৭৮ সালের জন্ম হয় রামপুর বয়েজ ক্লাব, ফেনী। প্রতিষ্ঠার পর থেকে ক্লাবটি স্থানীয় লিগে নয়বার চ্যাম্পিয়ন এবং ছয়বার রানার্সআপ হয়েছে। বর্তমান চ্যাম্পিয়নও রামপুর বয়েজ ক্লাব। এবার ফেনী শহরেরই দল রামপুর বয়েজ ক্লাবের উপস্থিতি ঢাকায় চলমান ফেডারেশন কাপের চূড়ান্ত পর্বে। ফেনী থেকে জাতীয় পর্যায়ে উঠে এসে ফেনী শহরেরই আরেক দল পেশাদার লিগ খেলছে ফেনী সকার ক্লাব।
বৈশ্বয়িক হাতধোয়া দিবস
বৈশ্বয়িক হাতধোয়া দিবস বিশ্ব ব্যাপী জনসচেতনতা তৈরী ও উদ্বুদ্ধ করনের জন্য চালানো একটি প্রচারণামূলক দিবস। প্রতি বছর ১৫ অক্টোবর তারিখে বিশ্ব ব্যাপী এটি পালিত হয়ে থাকে। জনসাধারণের মধ্যে হাত ধোয়ার মাধ্যমে রোগের বিস্তার রোধ করার বিষয়ে সচেতনতা তৈরী করার উদ্দেশ্যে এই দিবসটি পালিত হয়ে থাকে।
উড্ডয়ন দ্রুততা অনুযায়ী পাখির তালিকা
উড্ডয়ন ক্ষমতা অনুসারে পৃথিবীর সবচেয়ে দ্রুততম পাখির নাম পেরেগ্রিন শাহিন বা,পেরেগ্রিন ফ্যালকন। আকাশে এরা ঘণ্টায় ৩২০ কিমি. বেগে ঝাঁপ দিতে সক্ষম। দ্রুততার এ অস্বাভাবিক ক্ষমতার কারণে এরা শিকারী হিসেবে অপ্রতিরোধ্য। উড়ন্ত অবস্থায়ই বাদুড় বা অন্য পাখিদের নিমেষে ঘায়েল করতে সিদ্ধহস্ত। পূর্বে অবশ্য আবাবিল বা বাতাসি পাখিদের সবচেয়ে দ্রুততম পাখি হিসেবে গণ্য করা হত।
বিশ্ব শিক্ষক দিবস
১৯৯৫ সাল থেকে প্রতি বছর ৫ অক্টোবর তারিখ বিশ্ব ব্যাপী পালিত হয়ে থাকে বিশ্ব শিক্ষক দিবস। এই দিবসটি শিক্ষকদের অবদানকে স্মরণ করার জন্য পালন করা হয়।
ইউনেস্কোর মতে, বিশ্ব শিক্ষক দিবস শিক্ষা ও উন্নয়নের ক্ষেত্রে শিক্ষকদের অসামান্য অবদানের স্বীকৃতি স্বরূপ পালন করা হয়।
বিশ্বের ১০০টি দেশে এই দিবসটি পালিত হয়ে থাকে। এই দিবসটি পালনে এডুকেশন ইন্টারন্যাশনাল (Education International - EI) ও তার সহযোগী ৪০১টি সদস্য সংগঠন মূল ভূমিকা রাখে। দিবসটি উপলক্ষে ইআই প্রতি বছর একটি প্রতিপাদ্য বিষয় নির্ধারণ করে থাকে যা জনসচেতনতা বৃদ্ধির সাথে সাথে শিক্ষকতা পেশার অবদানকেও স্মরণ করিয়ে দেয়।
মারিও পুজো
মারিও জিয়ানলুইগি পুজো (; জন্ম: ১৫ অক্টোবর, ১৯২০ - মৃত্যু: ২ জুলাই, ১৯৯৯) একজন ইতালীয়-আমেরিকান কথাসাহিত্যিক ও চিত্রনাট্যকার। আমেরিকার মাফিয়াদের নিয়ে রচিত গডফাদার (১৯৬৯) নামক উপন্যাসের জন্য তিনি বহুলভাবে সমাদৃত। তাঁর "গডফাদার" উপন্যাস অবলম্বনে নির্মিত গডফাদার চলচ্চিত্রের জন্য তিনি ১৯৭২ ও ১৯৭৪ সালে সেরা চিত্রনাট্য বিভাগে একাডেমী পুরস্কার লাভ করেন।
পুজো দ্বিতীয় বিশ্বযুদ্ধের সময় মার্কিন বিমান বাহিনীতে যোগ দেন এবং জার্মানীতে কর্মরত ছিলেন। পরবর্তীকালে তিনি সাহিত্য সম্পাদক হিসেবে কাজ করেন একটি পত্রিকাতে।
১৯৫০ সালে পুজোর প্রথম ছোটগল্প দি লাস্ট ক্রিস্টমাস আমেরিকান ভ্যানগার্ড পত্রিকায় প্রকাশিত হয়।
তিনি ১৯৯৯ সালের ২ জুলাই তারিখে নিউ ইয়র্কের লং আইল্যান্ডের ওয়েস্ট বে এলাকার ম্যানর লেনে অবস্থিত নিজ বাড়িতে হৃদযন্ত্রের ক্রিয়া বন্ধ হয়ে মৃত্যুবরণ করেন।
নাগবল্লী
মুসেন্ডা বা নাগবল্লী "মুসেন্ডা" গণের লাল ও সাদা রঙের আলঙ্কারিক গুল্ম। প্রচলিত ইংরেজি নাম Dwarf Mussaenda, White wing ইত্যাদি। রোদ বা আংশিক ছায়ায় এ গাছ তাড়াতাড়ি বেড়ে উঠে। নাগবল্লী বর্ণবৈচিত্র্য তৈরিতে আদর্শ বাগানের জন্য উত্তম।
নাগবল্লী বাংলাদেশ ও ভারতের প্রজাতি। এটি ক্রান্তীয় আফ্রিকারও গাছ। তবে এদের দেশীয়করণ হয়েছে নেপাল, শ্রীলঙ্কা, কম্বোডিয়া, ভিয়েতনাম, মালয়েশিয়া, ফিলিপাইন এবং ইন্দোনেশিয়ায় বিভিন্ন জায়গায়।
ঝোপাল ছোট আকৃতির চিরসবুজ গাছ। সাধারণত দুই থেকে তিন ফুট উঁচু হতে পারে। পাতার রং উজ্জ্বল সবুজ, প্রায় চার সেন্টিমিটার লম্বা, হলুদ রঙের ফুল।
নাগবল্লীর বংশবৃদ্ধি সাধারণত কলমে হয়ে থাকে।
মোহামেডান স্পোর্টিং ক্লাব (দ্ব্যর্থতা নিরসন)
মোহামেডান স্পোর্টিং ক্লাব নামটি নিম্নের নিবন্ধ নির্দেশ করতে পারেঃ
হেমা মালিনী
হেমা মালিনী (; ) (জন্ম: ১৬ অক্টোবর ১৯৪৮) ভারতের বিখ্যাত অভিনেত্রী, পরিচালক ও প্রযোজক। ১৯৬৮ সালে "স্বপ্ন কা সওদাগর" চলচ্চিত্রের মাধ্যমে রূপালি পর্দায় অভিষিক্ত হন। তিনি নায়ক ধর্মেন্দ্র ও রাজেশ খান্নার সাথে জুটি হয়ে অনেক হিট চলচ্চিত্রে অভিনয় করেন। ১৯৭৭ সালে তিনি বিখ্যাত "ড্রিম গার্ল" চলচ্চিত্রে অভিনয়ে সুখ্যাতি অর্জন করে "ড্রিম গার্ল" উপাধি লাভ করেন। সর্বমোট ১১ বার ফিল্ম ফেয়ার পুরষ্কারে সেরা অভিনেত্রী হিসেবে মনোনয়ন পান। ২০০০ সালে তিনি পদ্মশ্রী সম্মাননা লাভ করেন।
২০১৩ সালে হেমা মালিনী ঢাকা ঘুরে যান।
১৯৮০ সালে তিনি বলিউড তারকা ধর্মেন্দ্রকে বিয়ে করেন। তার দুই কন্যা—এশা দেওল ও অহনা দেওল।
বিজনেস লজিক
বিজনেস লজিক হলো একটি অকারিগরি পরিভাষা যা ডেটাবেস ও ইউজার ইন্টারফেসের মধ্যে তথ্য পরিবৃত্তি (বিনিময় বা আদান-প্রদান) করতে একটি ফাংশানাল অ্যালগোরিদম বর্ণনা করে। সহজ ভাষায় এটি একটি অ্যালগোরিদম বা সাজানো নিয়ম-সমষ্টি যেটির মাধ্যমে ডেটাবেস থেকে ডেটা নিয়ে (কোয়েরী করে বা ভ্যালিডিটি যাচাই করে) ইউজারের সামনে উপস্থাপন করে। বিজনেস লজিকের কতগুলো নিদিষ্ট (ধারাবাহিক) ধাপ রয়েছে যা তথ্যের প্রবাহ নিয়ন্ত্রণ করে।
বিজনেস লজিক যা পারে/করে
বিজনেস লজিকে দুটি জিনিস থাকেঃ
মানব-বন্যপ্রাণী সংঘর্ষ
মানব-বন্যপ্রাণী সংঘর্ষ মানুষের সাথে বন্যপ্রাণীর এমন সম্পর্ককে বোঝায় যেখানে মানুষ ও বন্যপ্রাণীর পারস্পরিক ক্রিয়া-প্রতিক্রিয়ার ফলে মানুষ ও তার সম্পদের ওপর ক্ষতিকর প্রভাব পড়ে; একইভাবে বন্যপ্রাণীদের অস্তিত্ব ও আবাস ঝুঁকির মুখে পড়ে। সাধারণত জনসংখ্যা বৃদ্ধি পাওয়ার ফলে বন্য প্রাণীরা তাদের বিচরণস্থল বা আবাস থেকে উচ্ছেদ হলে এ সংঘর্ষের সূত্রপাত ঘটে। মাত্র একটি পক্ষই এ সংঘর্ষে ক্ষতিগ্রস্ত হয় তা নয় বরং আবাসন সংকট বা সম্পদ সংকটে উভয় পক্ষ ক্ষতিগ্রস্ত হয়। উভয় পক্ষই জীবন ও সম্পদ বা খাদ্য হারায়। বর্তমানে আধুনিক প্রাণীবিজ্ঞান এবং শান্তি ও সংঘর্ষ অধ্যয়নে মানব-বন্যপ্রাণী সংঘর্ষ একটি গুরুত্বপূর্ণ আলোচ্য বিষয়।
যখন কোন অঞ্চলে জনসংখ্যা বেড়ে যায়, তখন ঐ অঞ্চলে খাদ্যসহ অন্যান্য প্রাকৃতিক এবং স্থাবর সম্পদের চাহিদা বেড়ে যায়। বাড়তি লোকের জন্য খাদ্য উৎপাদনের উদ্দেশ্যে জমর প্রয়োজন পড়ে। তখন বন বা পতিত জমি পরিষ্কার করে চাষাবাদ শুরু হয়। আবার বনজ সম্পদ আহরনের মাধ্যমেও খাদ্যের চাহিদা পুরণ করা যায়। কিন্তু এসব বনজ সম্পদ ও বন বন্যপ্রাণীদের আবাস এবং খাদ্যের উৎস। আবাস ও খাদ্য কমে যাওয়ার ফলে খাদ্যের খোঁজে বন্যপ্রাণী লোকালয়ে চলে আসে। আবার কখনও কখনও বনে মানুষের উপর সরাসরি আক্রমণ করে। কারণ তখন মানুষ নিজেই বন্যপ্রাণীর চোখে খাদ্য। লোকালয়ে বন্যপ্রাণী প্রবেশ রোধে মানুষ প্রতিরোধমূলক পদক্ষেপ নেয়। আবার বনে বন্যপ্রাণীর হাত থেকে রক্ষা পাওয়ার জন্য মানুষ বন্যপ্রাণী মেরে ফেলে। এভাবে দুই পক্ষই শারীরিকভাবে অস্তিত্বের সংকটে পড়ে যায়।
মানব-বন্যপ্রাণী সংঘর্ষের ফলে যে ধরনের ক্ষতিকর প্রতিক্রিয়া দেখা যায় তার কয়েকটি দেওয়া হল:
ইমরে কার্তেজ
ইমরে কার্তেজ (; ; ৯ নভেম্বর, ১৯২৯ - ৩১ মার্চ, ২০১৬) ইহুদী বংশোদ্ভূত হাঙ্গেরীয় লেখক। ২য় বিশ্বযুদ্ধের হলোকস্ট থেকে রক্ষা পেয়েছিলেন। ইতিহাসের তিক্ততাপূর্ণ অভিজ্ঞতালব্ধ জীবনযাত্রাকে লেখনীর মাধ্যমে টেনে আনায় ২০০২ সালে সাহিত্যে নোবেল পুরস্কার লাভ করেন। হাঙ্গেরীর বুদাপেস্টে জন্মগ্রহণ করলেও বর্তমানে তিনি তাঁর স্ত্রীকে নিয়ে বার্লিনে অবস্থান করছেন।
দ্বিতীয় বিশ্বযুদ্ধের সময়কালে ১৪ বছর বয়সে কার্তেজ অন্যান্য হাঙ্গেরীয় ইহুদিদের সাথে অসউইজ বন্দীশিবিরে কাটান। পরবর্তীকালে তাদেরকে বাচেনওয়াল্ডে স্থানান্তরিত করা হয়। ফেটলেসনেস উপন্যাসে তাঁর এ অভিজ্ঞতা ফুঁটিয়ে তোলেন। সেখানে তিনি ১৫ বছর বয়সী "গিওর্গি (জর্জ) কোবস" নামীয় এক কিশোরের অসউইচ, বাচেনওয়াল্ড এবং জিতজের বন্দীশিবিরের অবস্থানকালীন বিষয়াদি তুলে ধরেন। কিছু সমালোচক এ বইটিকে প্রায়-আত্মজীবনী হিসেবে আখ্যায়িত করেন। কিন্তু লেখক খুবই দৃঢ়তার সাথে নিজ জীবনের সাথে সম্পৃক্ততার কথা অস্বীকার করেন।
২০০৫ সালে ফেটলেসনেস উপন্যাস অবলম্বনে ফেটলেসনেস চলচ্চিত্র আকারে নির্মিত হয়। এর সংলাপও তিনি হাঙ্গেরীতে অবস্থান করে রচনা করেন। চলচ্চিত্রটি একই নামে অর্থাৎ ফেটলেসনেস শিরোনামে তৈরী হয়, যা আরো আত্মজীবনধর্মী হয়ে ওঠে। ২০০৫ থেকে ২০০৬ সালের বিভিন্ন তারিখে চলচ্চিত্রটি আন্তর্জাতিকভাবে মুক্তিলাভ করে।
হাঙ্গেরীয় পরিচালক লাজোস কোলতাই এর পরিচালক ছিলেন। প্রধান নাম ভূমিকায় ছিলেন মার্শেল নাগি।
এশীয় উটপাখি
এশীয় উটপাখি ("Struthio asiaticus") একসময় মরক্কো থেকে তুর্কমেনিস্তান পর্যন্ত বিচরণ করত। সম্ভবত এরা আদি প্লায়োসিন থেকে প্লেইস্টোসিন যুগ পর্যন্ত পৃথিবীতে ছিল।
অলভিন রোথ
অলভিন এলিয়ট রোথ (১৯ ডিসেম্বর, ১৯৫১- ) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি।
অলভিন ই রোথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং ইকোনোমেট্রিক সোসাইটির সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।
লয়েড শ্যাপলে
লয়েড স্টোয়েল শ্যাপলে (২ জুন, ১৯২৩ - ১২ মার্চ, ২০১৬) (ইংরেজী: Lloyd Stowell Shapley) যুক্তরাষ্ট্রের একজন প্রখ্যাত গণিত ও অর্থনীতিবিদ। তিনি গাণিতিক অর্থনীতি, বিশেষতঃ গেম থিওরিতে অসামান্য অবদান রেখেছেন। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক অলভিন রোথের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।
ধর্মেন্দ্র
ধরাম সিং দেওল (ইংরেজি: Dharam Singh Deol, জন্ম: ডিসেম্বর ৮ ১৯৩৫), ধর্মেন্দ্র নামে পরিচিত, ভারতীয় বিখ্যাত অভিনেতা। ২০১১ সাল পর্যন্ত তিনি সর্বমোট ২৪৭টি হিন্দি চলচ্চিত্রে অভিনয় করেন।
আইজাক বাশেভিস সিঙ্গার
আইজাক বাশেভিস সিঙ্গার (; ২১ নভেম্বর, ১৯০২ – ২৪ জুলাই, ১৯৯১) পোলিশ বংশোদ্ভূত আমেরিকান-ইহুদি সাহিত্যিক। তাঁর প্রকৃত পোলিশ নাম আইজান সিঙ্গার (Izaak Zynger)। তাঁর মায়ের নাম থেকে "বাশেভিস" অংশটুকু নিয়ে তিনি বর্তমান "আইজাক বাশেভিস সিঙ্গার" নামে পরিচিত। ইদ্দিশ সাহিত্য আন্দোলনের তিনি অন্যতম গুরুত্বপূর্ণ ব্যক্তিত্ব। ১৯৭৮ সালে তিনি সাহিত্যে নোবেল পুরস্কার লাভ করেন। তাঁর অন্যতম সাহিত্যকর্মের মধ্যে রয়েছে তাঁর শৈশবের আত্মজীবনী "", "দ্য ম্যাজিশিয়ান অব লুবলিন", "আ ক্রাউন অব ফেদার অ্যান্ড আদার স্টোরিস" ইত্যাদি।
খোন্দকার আব্দুল মজিদ উচ্চ বিদ্যালয়
খোন্দকার আব্দুল মজিদ উচ্চ বিদ্যালয় (খ. আ. ম উচ্চ বিদ্যালয়) বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্হিত। এটি ১৯৬৯ সালে প্রতিষ্ঠিত হয়। এটি উল্লাপাড়া থানা থেকে ৩ কিলোমিটার দূরে (উল্লাপাড়া রেলওয়ের স্টেশনের কাছাকাছি) অবস্হিত। খোন্দকার আব্দুল মজিদ এই বিদ্যালয় প্রতিষ্ঠিত করেন।
উল্লাপাড়া বিজ্ঞান কলেজ
উল্লাপাড়া বিজ্ঞান কলেজ বাংলাদেশের সিরাজগঞ্জ জেলার অন্তর্গত উল্লাপাড়া উপজেলায় অবস্থিত।
এম. আকবর আলী, গণপ্রজাতন্ত্রী বাংলাদেশ সরকারের প্রাক্তন সংসদ সদস্য ১৯৯৪ সালে উল্লাপাড়া বিজ্ঞান কলেজ প্রতিষ্ঠা করেন। এটি উল্লাপাড়া পৌরসভার অন্তর্গত ঝিকিরা মহল্লায় অবস্থিত।
উল্লাপাড়া বিজ্ঞান কলেজ একটি সহশিক্ষা প্রতিষ্ঠান। কলেজ ক্যাম্পাসটি ৫ একর জায়গার উপর অবস্থিত।
ভর্তি পরিক্ষা হয়না।
উল্লাপাড়া বিজ্ঞান কলেজের শিক্ষাক্রম বাংলাদেশের জাতীয় শিক্ষাক্রম ও পাঠ্যপুস্তক বোর্ড কর্তৃক প্রণীত পাঠ্যসূচী দ্বারা পরিচালিত হয়। ছাত্র-ছাত্রীদেরকে বাংলাদেশের সাধারণ শিক্ষার উচ্চ মাধ্যমিক পর্যায়ের জন্য অনুমোদিত চারটি বিভাগের যে কোন একটি বিভাগের অধীনে পড়াশোনা করতে হয়। বিভাগসমূহ হল - বিজ্ঞান, মানবিক, বাণিজ্য এবং ব্যবসায় প্রশাসন।
এখান হতে প্রতি বছর বিভিন্ন উচ্চ শিক্ষা প্রতিষ্ঠানে শিক্ষার্থীরা ভর্তি হওয়ার সুজগ পায়।
একাডেমিক ভবন ২ টি
সাদা শার্ট,ব্লু প্যান্ট ও সাদা সু
উল্লাপাড়া বিজ্ঞান কলেজ প্রতি বছর একটি বার্ষিক ম্যাগাজিন প্রকাশ করে থাকে।
শিকারযোগ্য পাখি
যে সমস্ত বুনো পাখি খাদ্যের জন্য শিকার করা হয় বা শিকারের যোগ্য, তাদের শিকারযোগ্য পাখি বা গেম বার্ড বলে। বুনো এই অর্থে যে এরা গৃহপালিত নয়। এদের "গেম বার্ড" বলা হয় কারণ এদের শিকার করাটা অনেকসময় একধরনের বিনোদন হিসেবে গণ্য করা হয়। পৃথিবীর বিভিন্ন অঞ্চলে খাদ্য এবং বিনোদনের উদ্দেশ্যে পাখি শিকার করা হয়। অঞ্চল ভেদে কোন ধরনের পাখি শিকার করা যায় আর কোন ধরনের পাখি শিকার করা যায় না তা নির্ভর করে ঐ অঞ্চলে পাখির প্রাপ্যতা, বৈচিত্র্য, আঞ্চলিক স্বাদ, আবহাওয়া এবং শিকার আইনের ওপর।
প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে।
পাখি শিকার করার কৌশল নানা রকমের। জাল পেতে, ফাঁদ পেতে শিকার ধরা হয়। আবার বাজ, ঈগল ইত্যাদি শিকারী পাখি ব্যবহার করে শিকারযোগ্য পাখি জড়ো করে ব্যস্ত রাখা হয়। তারপর গুলি করে শিকার করা হয়। আলোর ফাঁদ, চলার পথে তার বেঁধে রেখে, নিক্ষেপণযোগ্য অস্ত্র নিক্ষেপ করেও শিকার ধরা যায়। এছাড়া পোষা পাখি দিয়ে বুনো পাখি ডেকে এনে শিকার করা হয়। কুকুর দিয়ে ভূচর পাখিদের শিকার করা যায়। নকল হাঁস দিয়েও হাঁস শিকার করা যায়।
হাঁসজাতীয় পাখিরা শিকারযোগ্য পাখিদের তালিকায় একটি বড় অংশ জুড়ে রয়েছে। এরা পরিযায়ী হয়ে এলে ঝাঁক বেঁধে আসে। ফলে জাল পেতে বা শটগানের ছররা দিয়ে একসাথে আনেক হাঁস ধরা যায়। এদের বাজারমূল্যও অনেক বেশি। অন্যান্য শিকারযোগ্য পাখিদের মধ্যে রয়েছে বনমোরগ, মথুরা, বটেরা, তিতির, টার্কি, নাটাবটের ইত্যাদি। ফাঁদ, জাল পেতে বা গুলি করে এদের শিকার করা হয়। বুনো কবুতর, ঘুঘু ও হরিয়াল আকর্ষনীয় শিকার পাখি। এদের মাংস যথেষ্ট সুস্বাদু। এছাড়া পানকৌড়ি, বক, সারস, মানিকজোড় ইত্যাদিও শিকারযোগ্য পাখি। অন্যান্য জলচর পাখির মধ্যে জলমোরগ, জলমুরগি, ডাহুক, কালেম ইত্যাদি শিকার করা হয়। তবে পশ্চিমা বিশ্বে এরা শিকার পাখির অন্তর্ভুক্ত নয়। বেদে ও আদিবাসী সম্প্রদায়ের মানুষজন প্যাঁচাসহ অন্যান্য পাখি শিকার করে খাদ্যের যোগান দেয়।
সাইমন টাওফেল
সাইমন জেমস আর্থার টাওফেল (; জন্ম: ২১ জানুয়ারি, ১৯৭১) অস্ট্রেলিয়ার নিউ সাউথ ওয়েলস প্রদেশের সেন্ট লিওনার্ডস এলাকায় জন্মগ্রহণকারী ক্রিকেট আম্পায়ার। তিনি আইসিসি এলিট আম্পায়ার প্যানেলের সদস্য ছিলেন। ২০০৪ থেকে ২০০৮ পর্যন্ত ধারাবাহিকভাবে বছরের সেরা আম্পায়ার হিসেবে পাঁচবার আইসিসি পুরস্কার লাভ করেছেন। সচরাচর তাঁকে বিশ্ব ক্রিকেট অঙ্গনে অন্যতম সেরা আম্পায়াররূপে গণ্য করা হয়।
টাওফেল নর্দান সাবার্বস ক্রিকেট এসোসিয়েশনের তত্ত্বাবধানে ক্যামেরে ক্রিকেট ক্লাবে ফাস্ট-মিডিয়াম বোলার হিসেবে খেলেন। ১৯৯০-১৯৯১ মৌসুমে তিনি ক্লাবের সেরা ও পরিচ্ছন্ন পুরস্কার লাভ করেন। এতে তিনি সবচেয়ে বেশি উইকেট লাভের পাশাপাশি সবচেয়ে গড়ে কম রান দিয়েছিলেন। কিন্তু পিঠের আঘাতপ্রাপ্তিতে তাঁর খেলোয়াড়ী জীবনে বিঘ্ন ঘটে।
আম্পায়ার হবার তেমন ইচ্ছে না থাকা স্বত্ত্বেও বন্ধুর সাথে আম্পায়ারিং কোর্সে অংশগ্রহণ করেন। সেখানে ভালভাবে পরীক্ষায় উত্তীর্ণ হন এবং ক্রিকেটে বিভিন্ন স্তরে আম্পায়ারিং করেন। তিনি দ্রুত উন্নত করায় ১৯৯৫ সালে মাত্র ২৪ বছর বয়সে প্রথম-শ্রেণীর ক্রিকেটে আম্পায়ার হিসেবে অভিষেক ঘটান।
আনুষ্ঠানিকভাবে তিনি ৭৪টি টেস্ট ম্যাচ এবং ১৭৪টি একদিনের আন্তর্জাতিক ক্রিকেটে আম্পায়ারিত্ব করেন সাইমন টাওফেল। এছাড়াও, ২০১২ সালের আইসিসি বিশ্ব টুয়েন্টি২০-এর চূড়ান্ত খেলাসহ ৩৪টি টুয়েন্টি২০ আন্তর্জাতিকে অংশ নেন। ২৭ বছর বয়সে জানুয়ারি, ১৯৯৯ সালে সিডনীতে অনুষ্ঠিত অস্ট্রেলিয়া বনাম শ্রীলঙ্কা দলের মধ্যকার খেলায় আম্পায়ার হিসেবে অভিষিক্ত হন। বর্ণাঢ্য আম্পায়ার জীবনে তিনি ২০০৪-২০০৮ পর্যন্ত পরপর পাঁচবার আইসিসি’র বর্ষসেরা আম্পায়াররূপে ঘোষিত হন। অধিকাংশ প্রধান প্রধান ক্রিকেট প্রতিযোগিতায় আম্পায়াররূপে খেলা পরিচালনা করেন। কিন্তু এপ্রিল ২০১১ পর্যন্ত তাঁকে আইসিসি ক্রিকেট বিশ্বকাপ ফাইনালের জন্য অপেক্ষা করতে হয়। এর প্রধান কারণ ছিল ১৯৯৯ থেকে ২০০৭ সাল পর্যন্ত অস্ট্রেলিয়া প্রতিটি ফাইনাল খেলায় অংশ নিয়েছিল। অস্ট্রেলিয়া কোয়ার্টার ফাইনালে ভারতের কাছে হেরে যাবার প্রেক্ষাপটে শ্রীলঙ্কা-ভারতের মধ্যকার এ ফাইনালে পাকিস্তানি আম্পায়ার আলীম দারের সাথে তিনিও খেলা পরিচালনা করেন।
৩ মার্চ, ২০০৯ তারিখে পাকিস্তানের লাহোরে একদল সশস্ত্র বন্দুকধারী শ্রীলঙ্কা ক্রিকেট দলের উপর আক্রমণ চালায়। এতে খেলা পরিচালনাকারী কর্মকর্তা হিসেবে স্টিভ ডেভিসসহ তিনিও আক্রান্ত হন। পরবর্তীতে স্টিভ ডেভিস, ক্রিস ব্রডের সাথে তিনি পাকিস্তানি নিরাপত্তারক্ষীদেরকে এ ঘটনার জন্য দোষারোপ করেন।
মোহালির পিসিএ স্টেডিয়ামে অনুষ্ঠিত ভারত-পাকিস্তানের মধ্যকার বিশ্বকাপ ক্রিকেটের সেমি-ফাইনাল খেলাটিকে তাঁর আম্পায়ার জীবনের 'সবচেয়ে চিত্তাকর্ষক খেলা' হিসেবে অভিহিত করেছেন। তিনি বলেছেন,
২৬ সেপ্টেম্বর, ২০১২ তারিখে টাওফেল ক্রিকেট জীবন থেকে অবসরের ঘোষণা দেন। ২০১২ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলা সফলভাবে সম্পন্ন করার পরপরই তাঁর এ ঘোষণা। তাঁর স্থলাভিষিক্ত হন স্বদেশী ব্রুস অক্সেনফোর্ড। এরপর তিনি আম্পায়ারদের দক্ষতা বৃদ্ধি এবং প্রশিক্ষণ ব্যবস্থাপক হিসেবে নতুন ভূমিকায় অবতীর্ণ হবেন বলে আশাবাদ ব্যক্ত করেন।
তৃতীয় আম্পায়ার
থার্ড আম্পায়ার বা তৃতীয় আম্পায়ার () আন্তর্জাতিক ক্রিকেট খেলা পরিচালনায় নিয়োজিত আম্পায়ারদ্বয়ের অন্যতম সহায়ক শক্তি। তবে, তিনি সরাসরি মাঠে খেলা পরিচালনা না করে স্টেডিয়ামের নির্দিষ্ট কক্ষে অবস্থান করেন। টেলিভিশনের পর্দায় মাঠের বিভিন্ন প্রান্তে স্থাপিত ক্যামেরার পুণঃপুণঃ দৃশ্যমালার সাহায্য নিয়ে থাকেন। আম্পায়ারদ্বয়ের সিদ্ধান্ত গ্রহণে অক্ষমতাজনিত কারণে কিংবা বিতর্কিত সিদ্ধান্ত নিরসনে প্রধান ভূমিকা রাখেন। তিনি চূড়ান্ত ও সঠিক সিদ্ধান্ত প্রদান করে খেলাকে গতিশীল রাখেন। সেজন্যে তিনি টিভি আম্পায়ার নামেও পরিচিত। তিনি মাঠে অবস্থানকারী আম্পায়ারদ্বয়কে সর্বাত্মকভাবে সহায়তা করেন। রেডিও লিঙ্কের সাহায্যে তিনি তাঁর দৃষ্টিভঙ্গী আম্পায়ারের কাছে প্রকাশ করেন, মাঠে স্থাপিত আম্পায়ার লাইটের মাধ্যমে লাল অথবা সবুজ রঙের বাতিতে প্রয়োজনীয় সঙ্কেত প্রদান করে থাকেন। আউট, ক্যাচ, রান আউট, স্ট্যাম্পিং কিংবা বাউন্ডারীর ন্যায় সিদ্ধান্তগুলোর প্রাসঙ্গিকতা ও সত্যাসত্য যাচাই করেন।
শ্রীলঙ্কার সাবেক টেস্ট ক্রিকেটার মহিন্দ বিজেসিংহে তৃতীয় আম্পায়ারের ধারণার প্রবর্তক হিসেবে পরিচিত হয়ে আছেন। ১৯৯২ সালে ডারবানের কিংসমিডে দক্ষিণ আফ্রিকা বনাম ভারতের মধ্যকার খেলার মাধ্যমে প্রথমবারের মতো তৃতীয় আম্পায়ার ব্যবস্থা প্রচলিত হয়। কার্ল লিবেনবার্গ এবং সিরিল মিচলে ঐ টেস্টে টিভি আম্পায়ারের দায়িত্ব পালন করেছিলেন। টেস্টের দ্বিতীয় দিনে প্রথম ব্যাটসম্যান হিসেবে শচীন তেন্ডুলকর টেলিভিশনে পুণঃপ্রদর্শনের মাধ্যমে রান আউট হয়েছিলেন।
রান আউট কিংবা স্ট্যাম্পিংয়ের ক্ষেত্রে ব্যাটসম্যানকে আউট করার নিয়ম প্রচলিত আছে। কিন্তু ব্যাটসম্যানের পা অথবা ব্যাট যদি পপিং ক্রিজে লেগে থাকে সেক্ষেত্রে সন্দেহ দূর করার স্বার্থে তৃতীয় আম্পায়ারের শরণাপন্ন হতে হয়। অথবা বলের সাহায্য নিয়ে বেল ফেলে দেয়া কিংবা ক্যাচ নেয়ার ক্ষেত্রে বল মাটি স্পর্শ করেছে কি-না সেক্ষেত্রে তৃতীয় আম্পায়ার সহায়তা করেন। যদি ব্যাটসম্যান আউট হন তাহলে তিনি ট্রাফিক বাতির ন্যায় লাল বাতি জ্বালান। আর অপরাজিত থাকলে তিনি সবুজ বাতি প্রজ্জ্বলন করেন। যদি মাঠে ইলেকট্রনিক স্কোরবোর্ড থাকে, তাহলে নট আউট, আউট, ডিসিশন পেন্ডিং ইত্যাদি শব্দ দৃশ্যমান হয়। সচরাচর তৃতীয় আম্পায়ারও সিদ্ধান্ত নিতে ব্যর্থ হলে ব্যাটসম্যানের অনুকূলে ‘বেনিফিট অব ডাউট’ প্রয়োগ করে খেলা চলমান রাখা হয়।
রান আউটের ক্ষেত্রে একই সময়ে প্রান্ত সীমায় পৌঁছানোর প্রাক্কালে কোন ব্যাটসম্যানকে আউট ঘোষণা করা হবে, তা নিয়েও সন্দেহের দোলাবর্তে তৃতীয় আম্পায়ার সহযোগিতা করেন। এ ধরনের ঘটনা ঘটেছিল ২০০৬ সালে নিউজিল্যান্ড বনাম ওয়েস্ট ইন্ডিজের মধ্যকার ৩য় টেস্টে।
লিলু মিয়া
শহীদ লিলু মিয়া (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ লিলু মিয়ার পৈতৃক বাড়ি কিশোরগঞ্জ জেলার কুলিয়ারচর উপজেলার ছয়সুতি ইউনিয়নের লোকমানখার কান্দি গ্রামে। তাঁর বাবার নাম সোনা মিয়া এবং মায়ের নাম সাইরননেছা। তাঁর স্ত্রীর নাম ললিতা বেগম। তাঁদের দুই ছেলে, দুই মেয়ে।
১৯৭১ সালে দিনাজপুর ইপিআর সেক্টরের ৯ উইংয়ে (বর্তমানে ব্যাটালিয়ন) কর্মরত ছিলেন লিলু মিয়া। উইং হেডকোয়ার্টার্সের অবস্থান ঠাকুরগাঁও শহরে। ২৬ মার্চ সকাল থেকে হাজার হাজার মানুষ ঠাকুরগাঁও শহরের রাজপথে বেরিয়ে পড়ে। তাঁরা সড়কে ব্যারিকেড দেয় এবং বাঙালি ইপিআরদের আহ্বান জানায় তাদের সঙ্গে যোগ দিতে।
নাডিন গর্ডিমার
নাডিন গর্ডিমার (জন্ম: ২০ নভেম্বর, ১৯২৩ - মৃত্যু: ১৩ জুলাই, ২০১৪ ) নোবেলজয়ী দক্ষিণ আফ্রিকান সাহিত্যিক, রাজনৈতিক কর্মী এবং বর্ণবাদবিরোধী নেত্রী ছিলেন। তাঁর অসামান্য মানবতাবাদী সাহিত্যকর্মের জন্য ১৯৯১ সালে তিনি সাহিত্যে নোবেল পুরস্কার এবং ১৯৭৪ সালে ম্যান বুকার পুরস্কার লাভ করেন।
নৈতিক বিষয় এবং বর্ণবাদ গর্ডিমারের রচনার একটি বড় অংশ জুড়ে রয়েছে। দক্ষিণ আফ্রিকায় বর্ণবাদী সরকারের শাসনামলে তাঁর বার্গার্স ডটার ও "জুলাইস পিপল" উপন্যাস দু’টি নিষিদ্ধ ঘোষণা করা হয়। তৎকালীন নিষিদ্ধ আফ্রিকান ন্যাশনাল কংগ্রেস দলের সাথে তিনিও অংশগ্রহণ করেন এবং বর্ণবাদবিরোধী আন্দোলনে নেতৃত্ব দেন। এছাড়াও তিনি এইডস বিষয়ে কাজ করেছেন।
আবদুল মান্নান (মুক্তিযোদ্ধা)
শহীদ আবদুল মান্নান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
আবদুল মান্নানের পৈতৃক বাড়ি ব্রাহ্মণবাড়িয়া জেলার নবীনগর উপজেলার শ্যামগ্রাম ইউনিয়নের নোয়াগাঁও গ্রামে। পাঁচ ভাই চার বোনের মধ্যে তিনি ছিলেন চতুর্থ। তিনি অবিবাহিত ছিলেন। তাঁর বাবার নাম আবদুল লতিফ এবং মায়ের নাম রাবেয়া খাতুন।
আবদুল মান্নান পুলিশে চাকরি করতেন। ১৯৭১ সালে কর্মরত ছিলেন চট্টগ্রামে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে যুদ্ধ করেন ১ নম্বর সেক্টরের ঋষিমুখ সাবসেক্টরে। বিভিন্ন স্থানে সাহসিকতার সঙ্গে যুদ্ধ করেন। বেশির ভাগ যুদ্ধ বা অপারেশনেই তিনি অগ্রভাগে থাকতেন।
১৯৭১ সালের ৬ অক্টোবর চট্টগ্রাম জেলার অন্তর্গত মদুনাঘাটে একটি অপারেশনে নেতৃত্বে ছিলেন আবদুল মান্নান। সাবস্টেশনের অবস্থান চট্টগ্রাম-কাপ্তাই সড়কের উত্তর পাশে এবং হালদা নদীর পশ্চিম পাশে। এখানে তখন তিনটি বড় ধরনের ট্রান্সফরমার ছিল। মুক্তিযুদ্ধ চলাকালে এই বিদ্যুৎকেন্দ্রে ছিল পাকিস্তানি সেনা ও কিছু রাজাকার। সব মিলিয়ে ৩০-৩৫ জন। সাবস্টেশনের চারদিকে ছিল বাংকার। রাতে আবদুল মান্নানসহ কয়েকজন মুক্তিযোদ্ধা রওনা হন লক্ষ্যস্থলে। তাঁদের দলনেতা ছিলেন সুলতান মাহমুদ (বীর উত্তম)। রাতে অন্ধকার তেমন গাঢ় নয়। আবছা অন্ধকারে দূরের অনেক কিছু চোখে পড়ে। তাই সবাই সতর্ক। সবার আগে একজন পথপ্রদর্শক। তাঁর পেছনে দলনেতা ও আবদুল মান্নান। তাঁদের পেছনে সহযোদ্ধারা। সারিবদ্ধভাবে সবাই এগিয়ে যান। তাঁদের কাছে ভারী অস্ত্র মাত্র দুটি। একটি আরএল (রকেট লঞ্চার) ও একটি এলএমজি। অন্যান্য অস্ত্র এসএমজি, স্টেনগান ও রাইফেল। আর কয়েকটি হ্যান্ডগ্রেনেড। তাঁরা সেদিন মদুনাঘাট বিদ্যুৎকেন্দ্রে (সাবস্টেশন) আক্রমণ করেন। মুক্তিযোদ্ধাদের প্রাথমিক অবস্থান ছিল মদুনাঘাটের অদূরেই। এর আগে তাঁরা বিদ্যুৎকেন্দ্র এলাকায় রেকি করেন। নির্ধারিত দিন মধ্যরাতে তাঁরা কেন্দ্রের ৫০-৬০ গজ দূরে অবস্থান নেন। রাত যখন তিনটা, তখন তাঁরা আরএল দিয়ে বিদ্যুৎকেন্দ্রে কয়েকটি রকেট ছোড়েন। নির্ভুল নিশানায় সেগুলো আঘাত হানে। তিনটি ট্রান্সফরমারেই আগুন ধরে যায়।
পাকিস্তানি সেনারা সজাগই ছিল। সঙ্গে সঙ্গে তারা আক্রমণ চালায়। চারদিকের বাংকার থেকে তারা মুক্তিযোদ্ধাদের ওপর বৃষ্টির মতো গুলি শুরু করে। মুক্তিযোদ্ধারাও পাল্টা আক্রমণ করেন। গুলির খই ফোটে বিদ্যুৎকেন্দ্রে। আবদুল মান্নান ও তাঁর সহযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করেন। তুমুল যুদ্ধের একপর্যায়ে আবদুল মান্নান হঠাৎ গুলিবিদ্ধ হয়ে মাটিতে লুটিয়ে পড়েন। তাঁর বুকে কয়েকটি গুলি লাগে। সঙ্গে সঙ্গে নিভে যায় তাঁর জীবনপ্রদীপ। শহীদ হন তিনি। সেদিন পাকিস্তান সেনাবাহিনীরও ব্যাপক ক্ষয়ক্ষতি হয়। মুক্তিযোদ্ধাদের পক্ষে তিনি শহীদ ও দলনেতা সুলতান মাহমুদসহ তিন-চারজন আহত হন। মদুনাঘাট বিদ্যুৎকেন্দ্র ধ্বংসের অপারেশন ছিল মুক্তিযোদ্ধাদের জন্য বিরাট এক সাফল্য। তখন এই অপারেশনের খবর স্বাধীন বাংলা বেতারসহ বিদেশি বেতার ও খবরের কাগজে ব্যাপক প্রচার পায়। অবশ্য এই সাফল্য ছিনিয়ে আনতে গিয়ে আবদুল মান্নান শহীদ হন। সহযোদ্ধারা আবদুল মান্নানের মরদেহ উদ্ধার করতে সক্ষম হলেও সমাহিত করতে পারেননি। তাঁর মরদেহ তাঁরা স্থানীয় গ্রামবাসীর কাছে রেখে আসেন। তাঁরা মান্নানের মরদেহ ওই গ্রামেই সমাহিত করেন। এই সমাধি সংরক্ষিত নয়।
মোহাম্মদ শাহজাহান ওমর
মো. শাহজাহান ওমর (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
মো. শাহজাহান ওমরের পৈতৃক বাড়ি ঝালকাঠি জেলার রাজাপুর উপজেলার সাংগর গ্রামে। তাঁর বাবার নাম আবদুল হামিদ এবং মায়ের নাম লালমন বেগম। তাঁর স্ত্রীর নাম মেহজাবিন ফারজানা ওমর। তাঁদের এক মেয়ে ও এক ছেলে।
পাকিস্তান সেনাবাহিনীর সেনা কর্মকর্তা মো. শাহজাহান ওমর ১৯৭১ সালে পাকিস্তানের শিয়ালকোটে কর্মরত ছিলেন। আগস্ট মাসের মাঝামাঝি সেখান থেকে পালিয়ে ভারতে যান এবং যুদ্ধে যোগ দেন। তাঁকে ৯ নম্বর সেক্টরের টাকি সাব-সেক্টরের বরিশাল বেইজের অধিনায়ক হিসেবে নিয়োগ দেওয়া হয়। তিনি বরিশাল এলাকায় একের পর এক পাকিস্তানি সেনাদের ওপর আক্রমণ চালিয়ে তাদের দিশেহারা করেন। চাচৈর যুদ্ধের কয়েক দিন পর রাজাপুরের যুদ্ধে তিনি আহত হন।
১৯৭১ সালের ১২ নভেম্বররাতে মো. শাহজাহান ওমরসহ একদল মুক্তিযোদ্ধা নৌকাযোগে রওনা হন চাচৈরের উদ্দেশে। এর অবস্থান ঝালকাঠি জেলার নলছিটি উপজেলায়। মুক্তিযোদ্ধারা কয়েকটি উপদলে বিভক্ত। তিনি তাঁদের সার্বিক নেতৃত্বে। ভোরে সবার আগে তিনি কয়েকজন সহযোদ্ধাসহ পৌঁছান চাচৈরের কাছে। পৌঁছেই তিনি খবর পান যে ওই এলাকায় পাকিস্তানি সেনাবাহিনী এসেছে। তারা কয়েকটি বাড়িতে আগুন দিয়ে আশপাশে অবস্থান নিয়েছে। মুক্তিযোদ্ধাদের দলগুলো তখনো সেখানে এসে পৌঁছায়নি। তার পরও মো. শাহজাহান ওমর সিদ্ধান্ত নেন পাকিস্তানি সেনাবাহিনীকে আক্রমণ করার। তখন তাঁর দলের কাছে মাত্র একটি এসএলআর, একটি দুই ইঞ্চি মর্টার ও একটি ২২ বোর রাইফেল ছাড়া আর কোনো অস্ত্র ছিল না। এর মধ্যে দুটি উপদল এসে তাঁর সঙ্গে যোগ দেয়। একটি দলকে তিনি পাঠান চাচৈর স্কুলে, অপর দলকে সঙ্গে নিয়ে প্রধান সড়কে তিনি নিজে অবস্থান নেন। সকাল আনুমানিক নয়টায় পাকিস্তান সেনাবাহিনীর একটি দল ক্যাপ্টেন আজমত এলাহীর নেতৃত্বে স্কুলে আসে। মুক্তিযোদ্ধারা সঙ্গে সঙ্গে আক্রমণ চালান। পাকিস্তানি সেনারা ওই দলকে পাল্টা আক্রমণের পর ধাওয়া করে প্রধান সড়কে আসে। ওমর সহযোদ্ধাদের নিয়ে ঝাঁপিয়ে পড়েন পাকিস্তানি সেনাদের ওপর। গর্জে ওঠে মুক্তিযোদ্ধা সবার অস্ত্র। থেমে থেমে সারা দিন ধরে যুদ্ধ চলে। মুক্তিযোদ্ধারা তাঁর নেতৃত্বে বিপুল বিক্রমে যুদ্ধ করেন। সন্ধ্যার পর পাকিস্তানি সেনারা বিপুল ক্ষয়ক্ষতি স্বীকার করে পিছু হটে যায়। কয়েকজন পাকিস্তানি সেনা ও রাজাকার মুক্তিযোদ্ধাদের হাতে ধরা পড়ে। মুক্তিযোদ্ধাদের পক্ষে একজন (আউয়াল) শহীদ ও দু-তিনজন আহত হন। পরদিন ১৪ নভেম্বর সকালে বরিশাল ও ঝালকাঠি থেকে নতুন সেনা এসে যোগ দেয় চাচৈরে অবস্থানরত পাকিস্তান সেনাবাহিনীর আগের দলের সঙ্গে। মো. শাহজাহান ওমর এতে বিচলিত হননি, মনোবলও হারাননি। সহযোদ্ধাদের নিয়ে সাহসিকতার সঙ্গে তিনি পাকিস্তানি সেনাদের ওপর আক্রমণ করেন। তাঁকে দেখে উজ্জীবিত হন অন্য সব সহযোদ্ধা। ওমর অগ্রভাগে থেকে যুদ্ধে নেতৃত্ব দেন। মুক্তিযোদ্ধাদের তীব্র আক্রমণের মুখে পাকিস্তানি সেনারা বিপুল শক্তি নিয়েও তেমন সুবিধা করতে পারেনি। ১৪ নভেম্বরও সারা দিন রক্তক্ষয়ী যুদ্ধ হয়। অনেক পাকিস্তানি সেনা হতাহত হয়। শেষের দিকে পাকিস্তানি সেনারা পিছু হটতে থাকে। খাল পার হতে গিয়ে আরও কয়েকজন পাকিস্তানি সেনা মুক্তিযোদ্ধাদের হাতে প্রাণ হারায়। সন্ধ্যার পর রাতের আঁধারে পাকিস্তানি সেনারা একেবারে পালিয়ে যায়। কয়েকজন মূল দলের সঙ্গে পালাতে না পেরে লুকিয়ে ছিল একটি পরিত্যক্ত বাড়িতে। মুক্তিযোদ্ধারা তাদের খুঁজে বের করার পর আটক করে। এই যুদ্ধের সংবাদ তখন আন্তর্জাতিক প্রচারমাধ্যমে ফলাও করে প্রচার করা হয়।
নোভাক জকোভিচ
নোভাক জোকোভিচ (সার্বীয় ভাষা:Новак Ђоковић) (জন্ম মে ২২, ১৯৮৭) সার্বিয়ার একজন পেশাদার টেনিস খেলোয়াড়। বর্তমান এটিপি র‌্যাঙ্কিং অনুযায়ী তিনি বিশ্বের শীর্ষ টেনিস খেলোয়াড়।
তিনি এককে মোট ৩৪টি শিরোপা জিতেছেন যার মধ্যে রয়েছে ৫টি গ্র্যান্ডস্লাম (৩টি অস্ট্রেলিয়ান ওপেন, ১টি উইম্বলডন ও ১টি ইউএস ওপেন), ২টি ইয়ার-এন্ড চ্যাম্পিয়নশীপ ও ১৩টি মাস্টার্স ১০০০ শিরোপা। এছাড়াও তিনি ২০০৮ সালের বেইজিং অলিম্পিকে ব্রোঞ্জ পদক জিতেছেন।
২০১০ সালে সার্বিয়াকে প্রথমবারের মতো ডেভিস কাপ জেতাতে জোকোভিচ সবচেয়ে গুরুত্বপূর্ণ ভূমিকা পালন করেন।
রিপাবলিক অব জামবোয়াঙ্গা
রিপাবলিক অব জামবোয়াঙ্গা (ইংরেজি:The Republic of Zamboanga, স্প্যানিশ:República de Zamboanga) ১৮৯৯ সালে স্প্যানিশ শাসনাধীন জামবোয়াঙ্গাতে প্রতিষ্ঠিত একটি স্বল্পমেয়াদী প্রজাতন্ত্রী।স্বল্পমেয়াদী বিপ্লবের মাধ্যমেই প্রতিষ্ঠা পায় এই দেশটি।
মনসুর আলী (দ্ব্যর্থতা নিরসন)
মনসুর আলী নামটি নিম্নের ব্যক্তিবর্গকে নির্দেশ করতে পারেঃ
ঢাকা গ্ল্যাডিয়েটরস
ঢাকা গ্ল্যাডিয়েটরস (সংক্ষেপে :ডিজি) । এই দলের অধিনায়ক মাশরাফি বিন মর্তুজা এবং কোচ ইয়ান পন্ট।
ঢাকা গ্ল্যাডিয়েটরস বিপিএলের প্রথম ও দ্বিতীয় আসরে চ্যাম্পিয়ন হয়।
সিডনি অপেরা হাউস
সিডনি অপেরা হাউজ () স্থায়ী অবকাঠামোবিশেষ। অস্ট্রেলিয়ার সিডনি বন্দরে এর অবস্থান। এটি নৌকার পাল আকৃতির ন্যায় দেখতে। অনেক ধরনের অনুষ্ঠান এখানে অনুষ্ঠিত হয়। বিশ্বের কোটি কোটি পর্যটকদের আকর্ষণের কেন্দ্রবিন্দু হয়েছে এই সিডনি অপেরা হাউজ। অপেরা হাউজটি মহাসাগরের এক প্রান্তে তৈরী করা হয়েছে যা দেখতে অনেকটা উপত্যকার মতো।
ইউনেস্কো বিশ্ব ঐতিহ্যের তালিকায় এটিকে ২০০৭ সালে অন্তর্ভুক্ত করে।
বর্তমান অপেরা হাউজটি বেনেলং পয়েন্টে তৈরী করা হয়েছে যা একসময় ম্যাককুইরি বন্দর হিসেবে পরিচিত ছিল। ১৮১৭ সালে বন্দরটি প্রতিষ্ঠিত হয় ও ১৯০১ সালে বিলুপ্ত করা হয়। ১০ আগস্ট, ১৯০২ সালে ম্যাককুইরি বন্দরে ট্রাম রক্ষণাগার তৈরী করে ১৯৫৮ সালে ভেঙ্গে ফেলা হয়। এই একই জায়গায় ১৯৫৯ সালে সিডনি অপেরা হাউজের নির্মাণ কাজ শুরু হয়।
জান আডজেন নামীয় ড্যানিশ স্থাপত্যবিদ সিডনি অপেরা হাউজের নকশা প্রণয়ন করেন। ১৯৫৭ সালে তিনি অপ্রত্যাশিত ও বিতর্কিতভাবে নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তাঁর অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।
১৯৫৭ সালে অপেরা হাউজের প্রকৃত নির্মাণ ব্যয় ছিল £৩,৫০০,০০০ ($৭ মিলিয়ন)। সরকার থেকে ২৬ জানুয়ারি, ১৯৬৩ তারিখের অস্ট্রেলিয়া দিবসে নির্মাণ কাজ শেষের ঘোষণা দেয়া হয়। কিন্তু প্রকল্পটি দশ বছর বিলম্বিত হওয়ায় অতিরিক্ত অর্থ মাশুল গুণতে হয় এবং তা শেষ করতে চৌদ্দগুণেরও অতিরিক্ত অর্থ সরকার পক্ষ থেকে সরবরাহ করতে হয়।
অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউজ আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউজের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তাঁর নাম পর্যন্ত উল্লেখ করা হয়নি। উদ্বোধনী অনুষ্ঠানটি সরাসরি টেলিভিশনের পর্দায় দেখানো হয়। আতশবাজি ফোটানো হয় এবং বিথোভেনের ৯নং সিম্ফনী পরিবেশন করা হয়।
লালন শাহ সেতু
লালন শাহ সেতু ঈশ্বরদী হার্ডিঞ্জ ব্রীজের অদূরে পদ্মা নদীর উপর নির্মিত সেতু। সেতুটি ২০০১ সালের ১৩ জানুয়ারী গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা এর ভিত্তি প্রস্তর স্থাপন করেন। সেতুটি নির্মাণ শুরু হয় ২০০৩ সালে।
সেতুটির দৈর্ঘ্য ১.৮ কিমি এবং প্রস্থ ১৮.১০ মিটার। চীনের প্রতিষ্ঠান মেজর ব্রীজ ইঞ্জিনিয়ারিং ব্যুরো এর নির্মাণ কাজ করেন। মোট স্প্যনের সংখ্যা ১৭টি। সেতুটি সম্পূর্নভাবে যানচলাচল জন্য ১৮ মে ২০০৪ সালে উদ্বোধন করেন গণপ্রজাতন্ত্রী বাংলাদেশ সরকারের সাবেক মাননীয় প্রধানমন্ত্রী বেগম খালেদা জিয়া। সেতুটি দুই লাইন বিশিষ্ট। সেতুর পশ্চিম পাশে ৬.০০ কিঃ মিঃ (ভেড়ামারা-কুষ্টিয়া) এবং পূর্ব পাশে অবস্থিত (পাকশী- ঈশ্বরদী) সেতুটি তৈরীর ফলে কুষ্টিয়া, মেহেরপুর, ঝিনাইদহ জেলার লোকেদের যোগাযোগ ব্যবস্থা সহজতর হয়েছে। এই সেতু বঙ্গবন্ধু সেতু অনুরুপ বাংলাদেশের বৃহত্তম দ্বিতীয় সড়ক সেতু।লালন শাহ্ সেতু বাংলাদেশের দক্ষিণ-পশ্চিমাঞ্চলের যোগাযোগ ব্যবস্থা উন্নয়ন এবং পরিবহন ব্যবস্থা প্রসারে অনেক অবদান রেখে চলেছে।
ঈশ্বরদী উপজেলার পাকশী ইউনিয়নে অবস্থিত।
আব্দিমের মানিকজোড়
আব্দিমের মানিকজোড় (বৈজ্ঞানিক নাম: "Ciconia abdimii") () বা সাদাঠুঁটি মানিকজোড় Ciconiidae (সাইকোনিডি) গোত্র বা পরিবারের অন্তর্গত "Ciconia" (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। আব্দিমের মানিকজোড়ের বৈজ্ঞানিক নামের অর্থ "আব্দিমের মানিকজোড়" (লাতিন: "ciconia" = মানিকজোড়, "abdimii" = আব্দিমের, সুদানে তুরস্কের গভর্ণর আব্দিমের(১৭৮০-১৮২৮) নামানুসারে)। পাখিটি সাব-সাহারান আফ্রিকা এবং আফ্রিকার দক্ষিণাঞ্চলে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৬৭ লাখ ৯০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই।
আব্দিমের মানিকজোড় মানিকজোড় জাতীয় পাখিদের মধ্যে সবচেয়ে ছোট হলেও আকারে বেশ বড়সড় পাখি। এর দৈর্ঘ্য কমবেশি ৭৩ সেন্টিমিটার এবং ওজন ১ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি, পিঠ, গলা ও ডানা কালো। পালকে মেলানিন থাকার কারণে পালক কালো দেখায়। দেহতল, লেজ ও লেজ-ঢাকনি সাদা। মুখের পালকহীন চামড়া লালচে। প্রজনন মৌসুমে তা নীল রঙ ধারণ করে। লম্বা পা ধূসর রঙের। হাঁটু ও পায়ের পাতা গোলাপি। চোখ বাদামি থেকে ধূসরাভ বাদামি, চোখের কোল লাল। লম্বা সোজা ঠোঁট লালচে-ধূসর।
আব্দিমের মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।
রিঠা
রিঠা বা রিটা () গ্রাম বাংলার পরিচিত এই মাছটি এক সময় প্রচুর পাওয়া যেত। এখন একেবারেই কমে গেছে। এদেরকে বাংলায় রিটা বা রিডা নামে ডাকা হয়। ইংরেজীতে 'Rita' বলা হয়। এই মাছ আফগানিস্তান, বাংলাদেশ, ভারত, মায়ানমার, নেপাল, এবং পাকিস্তানে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
বাংলাদেশ, ভারত, পাকিস্তান, নেপাল, আফগানিস্তান, মায়ানমারে পাওয়া যায়।
রিটা মাছ স্বাদু বা অল্প লবণাক্ত পানির মোহনা অঞ্চলে বাস করে।
এদের দেহ লম্বাটে। সাধারণত এরা ৪৫ সেমি থেকে ১ মিটার পর্যন্ত লম্বা হয়।
প্রচন্ড সুস্বাদু এই মাছের প্রচন্ড চাহিদা। অন্যদিকে এর পুষ্টি গুন ও প্রচুর।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
যশ চোপড়া
যশ চোপড়া (জন্ম: ২৭ আগস্ট, ১৯৩২ - মৃত্যু: ২১ অক্টোবর, ২০১২) ভারতের হিন্দি ছবির প্রখ্যাত চলচ্চিত্র পরিচালক, প্রযোজক।
যশ চোপড়া ১৯৩২ সালের ২৭ আগস্ট লাহোর, ব্রিটিশ ভারতে জন্মগ্রহণ করেন।
যশ চোপড়া কাজ শুরু করেন সহকারী পরিচালক হিসেবে আই এস জোহর এবং বি আর চোপড়ার সাথে। ১৯৫৯ সালে মুক্তি পায় তাঁর পরিচালিত প্রথম ছবি ‘ধুল কা ফুল’। পরবর্তী সময়ে ‘ওয়াক্ত’, ‘ইত্তেফাক’, ‘দিওয়ার’, ‘কালা পাথর’, ‘সিলসিলা’, ‘চাঁদনি’, ‘ডর’, ‘দিল তো পাগল হ্যায়’, ‘বীর-জারা’ ছাড়াও মোট ২২টি ছবি পরিচালনা করেন তিনি। যশ রাজ পরিচালিত সর্বশেষ চলচ্চিত্র "যাব তাক হ্যায় জান"। এটির প্রধান তিনটি চরিত্রে অভিনয় করেছেন শাহরুখ খান, ক্যাটরিনা কাইফ ও অনুশকা শর্মা। ছবিটি নির্মাণ শুরু করার আগেই ঘোষণা দেন; এটি তাঁর পরিচালিত সর্বশেষ চলচ্চিত্র। এবং ছবিটি নির্মাণ সম্পূর্ণ হওয়ার পর তিনি গত ২১ আগস্ট, ২০১২-এ মৃত্যুবরণ করেন।
জান আডজেন
জান আডজেন, এসি (; , জন্ম: ৯ এপ্রিল, ১৯১৮ - মৃত্যু: ২৯ নভেম্বর, ২০০৮) ড্যানিশ স্থাপত্যবিদ ছিলেন। তিনি সিডনি অপেরা হাউসের নকশা প্রণয়ন করে স্মরণীয় হয়ে আছেন। ২০০৩ সালে তিনি স্থাপত্যকলার সর্বোচ্চ পুরস্কার প্রিতজকার স্থাপত্য পুরস্কার লাভ করেন।
কোপেনহেগেনের নৌ-প্রকৌশলীর সন্তান হিসেবে জন্মগ্রহণকারী আডজেন ডেনমার্কের আলবোর্গে শৈশবকাল অতিবাহিত করেন। ঐ সময়ই তিনি জাহাজের প্রতি আকৃষ্ট হন এবং নৌবাহিনীতে কর্মজীবনে যোগ দেয়ার অভিলাষ ব্যক্ত করেছিলেন। কিন্তু পারিবারিক চিন্তাধারায় প্রবাহিত হয়ে তিনি ১৯৩৭ সালে রয়েল ড্যানিশ একাডেমি অব ফাইন আর্টসে কে ফিস্কার এবং স্টিন এইলার রাসমুসেনের নিয়ন্ত্রণে শিক্ষাজীবন অতিক্রমণ করেন। ১৯৪২ সালে স্নাতক ডিগ্রী অর্জন করেন। এরপর তিনি স্টকহোমের গানার আসফ্লান্ডে যোগদান করেন। সেখানে আর্নে জ্যাকবসন এবং পল হেনিংসনের সাথে একযোগে কাজ করেন তিনি। আমেরিকান স্থাপত্যবিদ ফ্রাঙ্ক লয়েড রাইটের কাজের প্রতি তিনি বিশেষভাবে আগ্রহী ছিলেন। দ্বিতীয় বিশ্বযুদ্ধ পরবর্তীকালে জার্মান দখলকৃত ডেনমার্ক থেকে তিনি কোপেনহেগেনে ফিরে আসেন।
আডজানের অমর শিল্পকর্ম সিডনী অপেরা হাউস ২৮ জুন, ২০০৭ সালে বিশ্ব ঐতিহ্যবাহী স্থান হিসেবে ঘোষিত হয়। এরফলে, তিনি হলেন দ্বিতীয় ব্যক্তি যিনি জীবদ্দশায় এ ধরনের সম্মাননা পেলেন। অন্যান্য উল্লেখযোগ্য কর্মের মধ্যে রয়েছে কোপেনহেগেনের কাছাকাছি ব্যাগসভার্ড চার্চ এবং কুয়েতের জাতীয় সংসদ ভবন। এছাড়াও, হেলসিঙ্গারের কাছাকাছি কিঙ্গো হাউসের বাড়ির নকশা প্রণয়ন অন্যতম।
১৯৫৭ সালে তিনি অপ্রত্যাশিত ও বিতর্কিতভাবে সিডনি অপেরা হাউসের নকশা প্রতিযোগিতায় বিজয়ী হন। পুরস্কারের মূল্যমান ছিল £৫,০০০। ১৯৫৭ সালে প্রকল্পের তত্ত্বাবধান ও সহায়তার জন্য সিডনিতে আসেন। ফেব্রুয়ারি, ১৯৬৩ সালে তিনি সিডনিতে তাঁর অফিস স্থানান্তরিত করেন। ফেব্রুয়ারি, ১৯৬৬ সালে আডজেন প্রকল্পের কাজ ফেলে রেখে চলে যান। এর প্রধান কারণ ছিল রাজ্য সরকারের অর্থ প্রদানে অস্বীকৃতি। ২০০১ সালে আডজেন অস্ট্রেলিয়ায় আমন্ত্রিত হয়ে অবকাঠামোটির নকশাকে পরিবর্তন করে প্রকৃত অবস্থায় ফিরিয়ে আনেন।
অস্ট্রেলিয়ার রাণী দ্বিতীয় এলিজাবেথ ২০ অক্টোবর, ১৯৭৩ সালে আধুনিক স্থাপত্যকলার অন্যতম পদচিহ্ন সিডনি অপেরা হাউস আনুষ্ঠানিকভাবে উদ্বোধন করেন। বিপুলসংখ্যক আগ্রহী জনতা এতে উপস্থিত ছিলেন। কিন্তু সিডনি অপেরা হাউসের নকশাকার জান আডজেনকে অনুষ্ঠানে আমন্ত্রণ জানানো হয়নি। এমনকি কোথাও তাঁর নাম পর্যন্ত উল্লেখ করা হয়নি।
গেরহার্ট হাউপ্টমান
গেরহার্ট হাউপ্টমান (নভেম্বর ১৫, ১৮৬২-জুন ৬, ১৯৪৬) নোবেলজয়ী জার্মান নাট্যকার এবং ঔপন্যাসিক। তাঁর নাটকগুলো জার্মান সাহিত্যে এখনও ধ্রুপদী সৃষ্টিকর্ম হিসেবে চিহ্নিত হয়ে আছে। ১৯১২ সালে তিনি সাহিত্যে নোবেল পুরস্কার লাভ করেন। ১৯৪৬ সালে পোল্যান্ডে তিনি মৃত্যুবরণ করেন।
গেরহার্ট হাউপ্টমান ১৮৬২ সালে প্রুশিয়ার সাইলেসিয়ায় জন্মগ্রহণ করেন। হাউপ্টমান তাঁর বাবা-মা বহু কষ্টে স্কুলে ভর্তি করেন। লেখাপড়ার প্রতি হাউপ্টমানের প্রচণ্ড অনীহা ছিল। লেখাপড়ায় অনীহা দেখে তাঁর বাবা খুব কমবয়সে তাঁর এক আত্মীয়ের ফার্মের কাজে লাগিয়ে দেন। পরবর্তীকালে হাউপ্টমান ফার্মের চাকরি ছেড়ে দিয়ে ভাস্কর্য শিল্প নিয়ে পড়াশোনার জন্য একটি অ্যাকাডেমিতে ভর্তি হন। কিছুদিন পড়ার পর তিনি অ্যাকাডেমি ছেড়ে ইতালির জেনা বিশ্ববিদ্যালয়ে ভর্তি হন। সেখানে তিনি ইতিহাসের উপর পড়াশোনা করেন। ১৮৮৩ থেকে ১৮৮৪-এর মধ্যবর্তী সময়ে তিনি ইতালিতে কাটান। জেনা বিশ্ববিদ্যালয় থেকে বের হয়ে তিনি হোটেল ব্যবসায় মনোনিবেশ করেন। ১৮৮৫ সালের মে মাসে তিনি মারিয়া নামের এক মেয়েকে বিয়ে করে জার্মানীর বার্লিনে বসবাস করা শুরু করেন এবং সাহিত্যকর্মে মনোনিবেশ করেন। তখন থেকেই আধুনিক নাট্যকার হিসেবে তিনি মোটামুটি খ্যাতি অর্জন করেন।
গেরহার্ট হাউপ্টমান তাঁর জীবদ্দশায় প্রচুর নাটক লিখে গেছেন। "বিফোর ডন" এবং "লোনলি সোলস" তাঁর দু'টি বিখ্যাত নাটক। তাঁর অমর সৃষ্টি "দ্য উইভার্স" নাটকটি। সে সময়ে নাটকটি বেশ দর্শকপ্রিয়তা অর্জন করেছিল। এ সময় তিনি মার্গারেট নামের এক বিদুষী মহিলাকে ভালবেসে বিয়ে করেন। মার্গারেট ছিলেন হাউপ্টমানের প্রেরণা। মার্গারেটকে বিয়ে করার এগার বছর পর তিনি প্রথম স্ত্রী মারিয়ার সাথে বিচ্ছেদ ঘটান। পরবর্তীকালে তিনি "দ্য সাংকেন বেল", "বুক অব প্যাশন" এবং "দ্য গ্রেট ড্রিম"-এর মত বিখ্যাত রচনাগুলো সৃষ্টি করেন।